
ROMÂNIA                                                                                                 

JUDEŢUL TIMIŞ                                                                   
MUNICIPIUL TIMIŞOARA


DIRECŢIA DRUMURI, PODURI, PARCAJE, REȚELE DE UTILITĂȚI
SERVICIUL DRUMURI, PODURI, PARCAJE, CANALIZARE, ALIMENTARE cu APĂ
BIROUL DRUMURI, PODURI ŞI PARCAJE

Nr. SC2021 –              /                 .2021
RAPORT DE SPECIALITATE

Privind completarea H.C.L. nr. 505/02.10.2019 în sensul execuţiei etapizate a lucrărilor aferente obiectivului de investiţie ,,Modernizare și extindere Calea Buziașului”

Având în vedere Referatul de aprobare a proiectului de hotărâre nr. SC2021-           /        .2021 al   Primarului Municipiului Timişoara şi Proiectul de hotărâre privind completarea H.C.L. nr. 505/02.10.2019 în sensul execuţiei etapizate a lucrărilor aferente obiectivului de investiţie ,,Modernizare și extindere Calea Buziaşului”,

Facem următoarele precizări:

Direcţia Generală Drumuri, Poduri, Parcaje și Rețele de Utilități prin Biroul Drumuri, Poduri și Parcaje are cuprins în programul de dezvoltare aferent anului 2021 realizarea obiectivul de investiţii ,,Modernizare și extindere Calea Buziaşului”.
În prezent Calea Buziașului pe tronsonul cuprins între străzile Matei Milo şi Magnoliei este prevăzută cu 4 benzi de circulaţie (două benzi pe sens). Tronsonul cuprins între strada Magnoliei şi limita administrativ teritorială a municipiului Timişoara  continuă cu 4 benzi de circulaţie ( 2 benzi pe sens), dar pe tronsonul rămas până la limita administrativ teritorială a municipiului Timişoara, pe aproximativ de 387 m, drumul se îngustează la două benzi de circulaţie (câte o bandă pe sens). Nu sunt amenajate piste pentru ciclişti.


Investiţia care face obiectul acestui studiu de fezabilitate are ca obiectiv general modernizarea și extinderea părții carosabile, amenajare: trotuare, piste de biciclete, accese la proprietăți și spații verzi, iluminat public, de la intersecţia Calea Buziaşului cu strada Matei Milo până la limita administrativ teritorială a municipiului.


Studiul de Fezabilitate pentru obiectivul ,,Modernizare și extindere Calea Buziaşului”, a fost întocmit de S.C DORAGI CONSULTING S.R.L – Oradea ( societate în insolvenţă) în baza contractului de prestări servicii nr. 169/09.11.2017. 


Prin H.C.L.TM nr. 505/02.10.2019 a fost aprobat Studiul de Fezabilitate mai sus menționat. Valoarea totală a investiției a fost estimată, conform devizului general 30.739.886,69 lei  (inclusiv TVA), sursa de finanţare provenind în totalitate de la bugetul local.
În urma dezvoltării imobiliare din zonele periurbane ale municipiului Timișoara, traficul de intrare/ ieșire din oraș în zonele de penetrație a devenit foarte aglomerat în anumite perioade ale zilei. Acest fenomen este întâlnit și în zona sud-estică a municipiului, unde în localitatea Moșnița Nouă au fost dezvoltate numeroase ansambluri rezidențiale. Având o singură cale de intrare majoră în municipiu, cu un carosabil amenajat, pe o anumită porțiune, doar la 2 benzi de circulație, aglomerările produse conduc la numeroase inconveniente asupra participanților la trafic. 

Consiliul Județean Timiș are în derulare execuția lucrărilor aferente drumului județean DJ592 (Timișoara – Moșnița Nouă), lucrări ce cuprind extinderea la 4 benzi a carosabilului, amenajarea de trotuare și piste de biciclete. Aceste lucrări sunt în curs de finalizare, conform adresei din partea Primăriei comunei Moșnița Nouă nr. 4584/18.02.2021, înregistrată la Primăria Municipiului Timișoara cu nr. RE2021-000302 din 23.02.2021.
Ca urmare, atât pentru corelarea lucrărilor cât și pentru descongestionarea traficului în această zonă a urbei, se impune ca executarea lucrărilor aferente obiectivului de investiţii să se desfăşoare în două etape, astfel:
ETAPA I: se vor executa lucrări de extindere a carosabilului pe tronsonul de drum, cuprins între strada Magnoliei și limita administrativă a municipiului, la 4 benzi de circulaţie (câte 2 benzi pe sens, aproximativ 387 m), respectiv asigurarea continuității pistelor de biciclete și a trotuarelor de la sensul giratoriu până la limita administrativă a municipiului.

ETAPA a II a se va executa extinderea carosabilului la 6 benzi de circulaţie ( câte 3 benzi pe sens) de la intersecţia Căii Buziaşului cu strada Matei Milo până la limita administrativă a municipiului, amenajarea zonei verzi de delimitare a sensurilor de mers, a locurile de parcare şi accesele la proprietăţi.
Ca urmare a împărţirii pe etape, valoarea devizului general rămâne neschimbată, respectiv:

	
	Valoarea totală ( TVA inclus)
	C+M   (TVA inclus)
	Termen de realizare

	Etapa I
	   6.765.931,65  lei
	  5.410.349,70  lei
	8 luni

	Etapa II
	 23.973.955,04  lei
	19.800.368,37  lei
	16 luni

	Total general
	 30.739.886,69  lei
	25.210.718,07  lei
	24 luni




Capacităţi (în unităţi fizice):

	
	ETAPA I

	ETAPA a II a
	Capacităţi totale

	Lungime părţii carosabile
	387 m
	1705 m
	1705 m

	lăţime carosabil 
	14 m (4x3,5 m)
	21 m (6x3,5 m)
	38.100 mp

	Trotuare
	1705 m x 1,5 m
	-
	  4.984 mp

	Piste ciclişti
	1705 m x 1,5 m
	-
	  5.115 mp

	Spaţii verzi
	2300 mp
	16.347
	18.647 mp



Pentru determinarea valorii estimate a contractelor de achiziţie publică de lucrări şi servicii se va avea în vedere valoarea totală a obiectivului de investiţii din devizul general.

Având în vedere prevederile legale, apreciem că Proiectul de hotărâre privind completarea H.C.L. nr. 505/02.10.2019 în sensul execuţiei etapizate a lucrărilor aferente obiectivului de investiţii ,,Modernizare și extindere Calea Buziaşului”, îndeplineşte condițiile pentru a fi supus dezbaterii și aprobării plenului consiliului local. 

